TV-gids Woensdag 29 Oktober 2014
JY LEES NOU TV-gids Woensdag 29 Oktober 2014
17:30 DIY met Riaan (kykNET): Spoorweg-dwarslêers vertel die storie van ons spoorweg se geskiedenis. Deesdae word hierdie duursame houtstawe met beton-dwarslêers vervang. Die Nutsman wys ons hoe om hierdie skaars houtbalke te laat herleef en maak 'n klassieke spieëlraam en bedkassie-lampie. Hy wys ook hoe om romantiese kershouers van leë blikkies te maak.
18:30 7de Laan (SABC2): Altus speel met vuur. Neville stem in om Emma te help.
18:30 Villa Rosa (kykNET): Stef en Vicky vind uit aan wie die naamlose ID-boekie behoort. Marco besef sy speletjie is verby toe Astrid hom met die ware feite konfronteer. Marius maak 'n afspraak om alleen met Lindie te praat. Stef steek 'n stokkie voor Marco se planne om uit Bloemfontein te verdwyn. Sussie is nie voorbereid op die skok wat op haar wag nie.
19:30 Binnelanders (kykNET): 'n E-pos maak die wêreld nog ondraagliker vir die Jonkers, en Ivanka loop haar rieme styf by Amoret. Iemand vra Tertius om hulp. Dit word vir 'n dokter baie duidelik hoe At en Adler oor mekaar voel. 'n Onverwagse soen en 'n hand van vriendskap kan 'n sakevrou se lewe bemoeilik.
20:00 Kwêla (kykNET): Die Kwêla-span vind uit hoe 'n groot verskil 'n teddiebeer in iemand se lewe kan maak, en bring 'n dag deur met Vincent Daniels, 'n pionier in die blinde gemeenskap. Helena Bester, 'n kenner op die gebied van aandaggebreksindroom, kuier op die bank. En dan kyk ons na week drie van Kwêla Funnies!
20:00 Two and a Half Men (M-Net): Alan onthul sy ware identiteit aan Larry en word dan deur 'n paar gevolge in die gesig gestaar.